
NAMIZNOTENIŠKA ZVEZA SLOVENIJE
LIGA ODBOR 

Celovška cesta 25

1000 Ljubljana

ZAPISNIK 1. redne seje v sezoni 2011-2012,
ki je bila v ponedeljek, 22. avgusta 2011, ob  18,00 uri v prostorih Partizana v Mengešu 
Prisotni:
Igor PETROVČIČ,  predsednik LO

Slavko PAVLIN, Jože MLAKAR, člani LO
Ostali prisotni: Miro LESKOVEC, komisar lige
Opravičil odsotnost: Samo MERNIK, Darijan VIZJAK
Dnevni red:
1. Priprava na sezono 2011/2012. 

2. Realizacija sklepov IO NTZS v zvezi igranja 12. ekip v 2. SNTL za sezono 2011/2012 

3. Izvedba žreba v vseh petih SNTL 

4. Tekoče zadeve 

5. Razno 

Sejo je vodil predsednik Liga odbora Igor Petrovčič, ki je prisotnim v presojo, dopolnitve in sprejem ponudil dnevni red za 1.sejo, ki so ga prisotni soglasno sprejeli (brez dopolnitev).
ADD 1. 
Predsednik LO je prešel na 1.točko dnevnega reda in po kratkem uvodu omenil, da se iz opravičjivih razlogov LO ni mogel sestati prej (zamude pri prijavah in odjavah ekip – 10, dopusti, bolezen, priprave in tekmovanja).
Nato je dal besedo komisarju za pojasnila o pripravljenosti na začetek sezone 2011-2012.
Komisar SNTL je članom Liga odbora povedal, da je na podlagi prispelih prijal pripravil okviren osnutek kolendarja tekmovanj v vseh petih ligah in ga posredoval tehnični komisiji za pripravo koledarja tekmovanj NTZS. Povedal je še, da je vso gradivo za bilten in zapisnike že pripravljeno in bo poslano v tisk. 
V sami razpravi so člani LO ugotovili, da je pred začetkom tekmovanja potrebno še enkrat opozoriti na spremembe v Pravilih igranja. 
LO naproša pisarno NTZS, da takoj izda račune klubom za plačilo prijavnine za igranje v SNTL.
SKLEPI k 1. točki
· Člani LO opozarjajo na striktno spoštovanje Pravilnika o igranju lig predvsem v spremenjenih členih (prijave in odjave za igranje lig, spremembe v možnostih igranja I.lig (sreda - sobota in čas ter JAVLJANJE REZULTATOV), od komisarja SNTL pa zahtevajo dosledno upoštevanje sankcij za kršitelje in objavo kršiteljev v Biltenih SNTL.

· Prijavnina za jesenski del v sezoni 2011/2012 je 125,00 EUR
· Opozarjamo še vse klube, da se zaradi sklepa Skupščine Združenja ligašev spremeni 12. člen Pravil igranja v SNTL in sicer s tem, da tekmovanje v 1. SNTL moški in ženske poteka dvokrožno.
ADD 2
LO je sprejel sklep, da na podlagi sklepa IO NTZS sestavlja 2. SNTL-moški v sezoni 2011/2012 12 ekip. (dodatno ekipi NTK Gorica in NTK Križe). Na podlagi tega je LO zaradi nemotene izvedbe tekmovanja sprejel ANEKS k Pravilom igranja, ki se nanaša samo na igranje in izpad v 2. SNTL in velja samo za sezono 2011/2012. ANEKS se nanaša na člene 3., 5. in 40. Pravil igranja v SNTL.
LO je sprejel naslednji Aneks:

ANEKS  (velja samo za sezono 2011/2012)
· 1. člen 
· V sezoni 2011/2012 nastopa v 2. SNTL – moški 12 ekip. Dodatno se vključijo v ligo ekipi NTK Gorica in NTK Križe (3. člen).
· 2. člen

· V sezoni 2011/2012 nastopajo v 2. SNTL – moški ekipe, ki so si to pravico zagotovile v pretekli sezoni (5. člen) in ekipi NTK Gorica ter NTK Križe (po sklepu IO NTZS).
· 3. člen

· V sezoni 2011/2012 iz 2. SNTL – moški izpadejo deseto, enajsto in dvanajsto uvrščena ekipa, ki jih zamenja prvo uvrščena ekipa iz 3. SNTL – moški. Deveto uvrščena ekipa 2. SNTL - moški in drugo uvrščena ekipa 3. SNTL - moški pa igrata kvalifikacijski dvoboj, katerega zmagovalec je član 2. SNTL – moški. (40. člen)
ADD 3
Na podlagi prijav in odjav je LO ugotovil, da je v 1. SNTL-M 10 ekip, v 2. SNTL-M 12 ekip, v 3. SNTL-M 7 ekip, v 1. SNTL-Ž 9 ekip, v 2. SNTL-Ž 4 ekipe.

Po sklepu IO NTZS, da sestavlja 2. SNTL-M v sezoni 2011/2012 12 ekip, se je v 2. SNTL-M odjavila od igranja ekipa NTK Žogica (v 3. SNTL igra še naprej). Zaradi navedenega je LO sprejel sklep:

SKLEP k 3. točki

· 2. SNTL-M se zaradi naknadne odpovedi ekipe NTK Žogica popolni z naslednjo uvrščeno ekipo v 3. SNTL-M v sezoni 2010/2011 to je ekipo NTK Logatec.
LO je ugotovil, da so v 2. SNTL-Ž v sezoni 2011/2012 4 ekipe, zato je LO sprejel sklep:

SKLEP k 3. točki

· 2. SNTL-Ž se IGRA PO DVOKROŽNEM LGAŠKEM SISTEMU (TEKME SAMO DOPOLDNE).
LO je skupaj s komisarjem določil vezave za drugo in tretjo moško ligo in opravil žreb za vse SNTL. Žreb je priloga zapisnika.

ADD 4
Pri pregledu Pravil igranja v SNTL je LO ugotovil, da je pri 6. členu izpadlo določilo o načinu igranja kadetov in mladincev v klubih, ki igrajo v SNTL z dvema ali več ekipami. Zaradi navedenega je liga odbor sprejel sklep: 
SKLEP k 4. točki

· 6. člen Pravil igranja v slovenskih namiznoteniških ligah se glasi:
· V slovenskih ligah lahko nastopajo tudi druge ali tretje ekipe klubov. Za prvo, drugo ali tretjo ekipo, ki igrajo v ligah lahko nastopajo le igralci-ke, ki jih klub določi pred začetkom igranja v ligah za vsako od svojih ekip posebej. Podatek bo objavljen v Biltenu, v Podatkih o klubih. Nastop v več ekipah istega kluba je dovoljen samo mladincem in kadetom, vendar v enem koledarskem krogu le za eno ekipo. Če ima kljub dve ali več ekip, ki nastopata-jo v isti ligi (npr. 1. SNTL-M),  prestopanje mladincev in kadetov med ekipami ni možno.
Prav tako podaja LO tolmačenje 42. člena Pravil igranja v SNTL in sicer: kvalifikacijsko tekmovanje za vstop v višjo raven igranja je dvoboj v dveh tekmah. Domačin prve tekme je višje uvrščena ekipa iz rednega dela tekmovanja. Zmagovalec se določa v skladu z drugim odstavkom 21. člena teh pravil.
LO predlaga tehnični komisiji popravo datuma prve tekme kvalifikacij za napredovanje med ligami, ker se tekmovanje v prvi ligi konča 21.4.2012. Zaradi navedenega se kvalifikacije prestavijo na termin po tem datumu, prav tako pa je potrebno v koledar uvrstiti datum druge kvalifikacijske tekme.
LO je sprejel sklep o podaljšanju sodelovanja z novinarjem Oste Bakalom, pri tem pa ponovno opozarjamo vse klube, da sporočajo rezultate tekem novinarju in komisarju (komisar vnaša rezultate na teletekst in na spletno stran) takoj po končani tekmi.
LO obvešča vse klube, da bodo v sezoni 2011/2012 rezultati vseh lig objavljeni na teletekstu RTV Slovenije, na strani 592 (prej 714).
Pod točko 5 ni bilo razprave.
Seja je bila zaključena ob 20.15 uri
Zapisal:







                         Predsednik LO:

Slavko Pavlin







          

 Igor Petrovčič  l.r.

